**ՆԱԽԱԳԻԾ 2-95**

 **ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ**

**ՈՐՈՇՈՒՄ N -Ա**

«------» **---------- 2021թ.**

**ՍՈՑԻԱԼԱԿԱՆ ՆԵՐԴՐՈՒՄՆԵՐԻ ԵՎ ՏԵՂԱԿԱՆ ԶԱՐԳԱՑՄԱՆ ԼՐԱՑՈՒՑԻՉ ՖԻՆԱՆՍԱՎՈՐՈՒՄ ԾՐԱԳՐԻ ԲԱՂԱԴՐԻՉ ԵՐԿՈՒՍԻ ՇՐՋԱՆԱԿՆԵՐՈՒՄ ՀԱՄԱՅՆՔԻ ՀԱՄԱՖԻՆԱՆՍԱՎՈՐՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 10-րդ կետով, Հայաստանի Հանրապետության բյուջետային համակարգի մասին Հայաստանի Հանրապետության օրենքի 282 հոդվածի II բաժնի 4-րդ կետով և հաշվի առնելով համայնքի ղեկավարի առաջարկությունը, Կապան համայնքի ավագանին ***որոշում է.***

1․ Սոցիալական ներդրումների և տեղական զարգացման լրացուցիչ ֆինանսավորում ծրագրի բաղադրիչ երկուսի շրջանակներում համայնքի կողմից ներկայացված ծրագրային առաջարկի հաստատման դեպքում համաձայնություն տալ համայնքի համաֆինանսավորմանը և համայնքի բյուջեից կատարել 5% ներդրում՝ Սոցիալական Ներդրումների և Տեղական Զարգացման լրացուցիչ ֆինանսավորման ծրագրի պահանջներին համապատասխան։

2․ Կապան համայնքի ղեկավարին՝ ծրագրի իրականացման արդյունքում վերականգնված ենթակառուցվածքը չօտարել, չսեփականաշնորհել կամ չօգտագործել այլ նպատակներով ծրագրի ավարտից հետո 15 տարվա ընթացքում։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԲՅՈՒՋԵԻ ԾԱԽՍԵՐԻ  ԵՎ  ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 Որոշման ընդունման անհրաժեշտությունը պայմանավորված է Համաշխարհային բանկի ֆինանսավորմամբ Հայաստանի տարածքային զարգացման հիմնադրամի կողմից իրականացվող ծրագրի պահանջներով։ Վերջնական ծրագիրը հավանության արժանանալուց հետո նախատեսվում է ծրագրի ընդհանուր արժեքի 5 % չափով համաներդրում՝ համայնքի բյուջեից։